Crete, E. — Hierapytna — beg. 2nd c. BC
Region: Aegean Islands, incl. Crete (IG XI-[XIII]) — Crete 

θεος τυχαι αγαθαι. εδοξε τωι δαμωι αγαθαι τυχαι ευξασθαι μεν τους ιερεις και τους ιεροθυτας τωι αλιωι και ται ροδωι και τοις αλλοις θεοις πασι και πασαις και τοις αρχαγεταις και τοις ηρωσι οσοι εχοντι ταν πολιν και ταν χωραν ταν ροδιων συνενεγκειν ροδιοις και ιεραπυτνιοις τα δοξαντα περι τας συμμαχιας επιτελεων δε ταν ευχαν γενομεναν θυσιαν και ποθοδον ποιησασθαι καθα κα δοξηι τωι δαμωι. κυρωθεισας δε τας συμμαχιας και των ορκων συντελεσθεντων κατα τα γεγραμμενα υπαρχειν συμμαχιαν ιεραπυτνιοις ποτι τον δαμον τον ροδιων και συνεργειν ιεραπυτνιους τωι δαμωι τωι ροδιων και πολιν και λιμενας και ορματηρια παρεχειν και ευνους και φιλους και συμμαχους υπαρχειν εις τον απαντα χρονον. και ει τις κα επι πολιν η χωραν στρατευηται ταν ροδιων η τους νομους η τας ποθοδους η ταν καθεστακυιαν δαμοκρατιαν καταλυηι βοαθειν ιεραπυτνιους ροδιοις παντι σθενει κατα το δυνατον. ει δε κα ο δαμος ο ροδιων μεταπεμπηται συμμαχιαν παρα ιεραπυτνιων αποστελλοντων ταν συμμαχιαν ιεραπυτνιοι εν αμεραις τριακοντα αφ ας κα παραγγειλωντι ροδιοι ανδρας διακοσιους οπλα εχοντας ει κα μη ελασσονων χρειαν εχωντι ροδιοι των δε αποστελλομενων εοντων μη ελασσους των ημισων ιεραπυτνιοι. ει δε κα πολεμος περιεχηι ιεραπυτνιους αποστελλοντων οσους κα δυνατον ηι αυτοις. τοις δε πεμπομενοις παρα ιεραπυτνιων παρεχοντων ροδιοι πορεια εις ταν διακομιδαν ταν εκ κρητας εις ροδον. και ει μεν κα ταν συμμαχιαν μεταπεμπωνται ροδιοι εν τεσσαρσι τοις πρατοις ετεσιν αφ ας κα παραγενωνται αμερας εις ροδον οι συμμαχοι διδοντων εκαστω ανδρι ροδιοι εκαστας αμερας εννε οβολους ροδιους τοις δε αγεμοσι αγουμενοις εκαστωι ανδρων μη ελασσονων πεντηκοντα διδοντων εκαστωι τας αμερας εκαστας δραχμας δυο. ει δε κα μετα τον γεγραμμενον χρονον μεταπεμπωνται ροδιοι ταν συμμαχιαν τα μεν αλλα γινεσθω κατα ταυτα αφ ας δε κα ελθωντι αμερας τοι αποστελλομενοι συμμαχοι παρα ιεραπυτνιων εις ροδον παρεχοντων ιεραπυτνιοι τοις αποσταλεισι συμμαχοις τα οψωνια αμερας τριακοντα του δε υπολοιπου χρονου διδοντων ροδιοι καθα γεγραπται. ει δε κα συστα πολεμος ροδιοις ποτι τινα των εν συμμαχιαι εοντων ιεραπυτνιοις ει μεν κα πολεμωνται ροδιοι αποστελλοντων ταν συμμαχιαν ροδιοις ιεραπυτνιοι ει δε κα πολεμωντι καταρξαντες πολεμου μη επαναγκες εστω ιεραπυτνιοις αποστελλειν συμμαχιαν ροδιοις. ει δε κα ξενολογιου χρειαν εχωντι ροδιοι εκ κρητας παρεχοντων ιεραπυτνιοι ασφαλειαν τωι ξενολογιωι εν ται πολει παρεχοντων δε και εν ται χωραι και εν ταις νασοις ταις παρ αυτων κατα το δυνατον και παντα συνεργουντων εις το συντελεσθημεν ροδιοις το ξενολογιον αλλωι δε κατα ροδιων ξενολογιον μηθενι διδοντων παρευρεσει μηδεμιαι μηδε στρατευεσθω ιεραπυτνιων μηθεις κατα ροδιων παρευρεσει μηδεμιαι η ενοχος εστω τοις επιτιμιοις καθαπερ ει επι ταν ιεραπυτνιων πολιν εστρατευετο χωρις η οσοι προ τασδε τας συνθηκας εξεστρατευκαντι. ταις δε δυναμεσι ταις αποστελλομεναις υπο ροδιων παντα συμπρασσοντων ιεραπυτνιοι κατα δυναμιν ταν αυτων πασαν προνοιαν ποιουμενοι καθοτι και των ιδιων πολιταν. και ει κα συνισταται λαστηρια εν κρηται και αγωνιζωνται ροδιοι κατα θαλασσαν ποτι τους λαστας η τους υποδεχομενους η τους συνεργουντας αυτοις συναγωνιζεσθων και ιεραπυτνιοι κατα γαν και κατα θαλασσαν παντι σθενει κατα το δυνατον τελεσμασι τοις αυτων και τοι μεν λασται τοι αλισκομενοι και τα πλοια αυτων παραδιδοσθω ροδιοις των δε αλλων εστω το μερος εκαστωι των συναγωνιξαμενων. κατα ταυτα δε και ροδιοι εοντων ιεραπυτνιοις ευνοι και φιλοι και συμμαχοι εις τον απαντα χρονον και τοι αρχοντες τοι αποστελλομενοι υπο ροδιων επι ταν ναυτικαν δυναμιων επιμελεσθω τας πολιος τας ιεραπυτνιων καθαπερ τας ομοτελους παντα πρασσοντες τα ποτ ασφαλειαν και σωτηριαν τας πολιος τας ιεραπυτνιων. και ει τις κα βασιλευς η δυναστας η αλλος οστισουν επι πολιν στρατευηται ταν ιεραπυτνιων βοαθουντων ιεραπυτνιοις εις ταν πολιν παντι σθενει κατα το δυνατον. ει δε τις κα τας απο του δικαιου γινομενας ποθοδους εκ θαλασσας παραιρηται ιεραπυτνιων η ταν καθεστακυιαν δαμοκρατιαν παρα ιεραπυτνιοις καταλυη και συμμαχιαν μεταπεμπωνται ιεραπυτνιοι αποστελλοντων ροδιοι ιεραπυτνιοις τριηρεις δυο [τα δε τελουμενα εις τας τριηρεις μηνω]ν δυ[ο] διδον[τω]ν ροδιοι του [δε] υπολοιπου χρονου δι[δοντων ιεραπυτνιοι εις εκατεραν] τριηρη του μηνος εκαστου δραχμας μυριας. ει δε κα πολεμος περιεχ[ηι] [ροδιους αποστελλον]των συμμαχιαν αγ κα δυνατον ηι. ει δε κα πολεμον εξενεγκωντι ιεραπυτνιοι [ποτι τινας ανε]υ τας ροδιων γνωμας μη επαναγκες εστω ροδιοις αποστελλειν συμμαχιαν. ταν δε συ[μ]μαχιαν αποστελλοντων ροδιοι εν αμεραις τριακοντα αφ ας κα παραγγειλωντι ιεραπυτνιοι χωρις η ει[ς] τον ενεστακοτα ιεραπυτνιοις πολεμον ποτι κνωσιους και τους συμμαχους εις δε τουτον μη συμμαχουντων ροδιοι ιεραπυτνιοις. μη στρατευεσθω δε μηδε ροδιων μηθεις κατα ιεραπυτνιων παρευρεσ[ει] μηδεμιαι η ενοχος εστω τοις επιτιμιοις καθαπερ ει επι ταν ροδιαν εστρατευετο χωρις η οσοι προ τασδε [τας] συνθηκας εξεστρατευκαντι. ει δε τινες κα των υποδεχομενων τους λαιστας η συνεργουντων α[υ]τοις συστρατευσαντων ιεραπυτνιων ροδιοις επι ταν καταλυσιν του λαιστηριου πολεμον εξενεγκω[ν]τι ιεραπυτνιοις δια ταυταν ταν στρατειαν βοαθουντων ροδιοι ιεραπυτνιοις παντι σθενει κατα το δυ[να]τον και ο ταυτα πρασσων πολεμιος εστω ροδιοις. ει δε κα ξενολογησωντι ιεραπυτνιοι εκ τας ασιας εις ιδιο[ν] πολεμον παντα τα δυνατα συμπρασσοντων αυτοις ροδιοι εις το ασφαλως διακομισθημεν το ξενολογιο[ν] εις ιεραπυτναν αλλωι δε κατα ιεραπυτνιων ξενολογιον μηθενι συνκατασκευαζοντων ροδιοι παρε[υ]ρεσει μηδεμιαι. εξεστω δε και διορθωσασθαι τας συνθηκας ει τι κα δοκηι αμφοτεραις ταις πολεσι διαπρεσβευσαμεναις ποθ αυτας α δε κα κοιναι δοξηι ταυτα κυρια εστω. κυρωθεισας δε τας συνθηκας ελ[εσ]θω ο δαμος παραχρημα ανδρας πεντε τοι δε αιρεθεντες μετα των παραγεγενημενων εξ ιεραπυτν[ας] πρεσβευταν ορκιξαντων τον νομιμον ορκον ροδιους απαντας τους οντας εν αλικιαι εμμενειν ται συμμαχ[ιαι] και ται συνταξει ται γεγενημεναι τωι δαμωι ποτι ιεραπυτνιους αδολως και απροφασιστως ευο[ρ]κευντι μεν ευ ειμεν επιορκουντι δε τα εναντια. κατα ταυτα δε ορκιξαντων και τους πρεσβευτα[ς] τους παρα ιεραπυτνιων τοι πρυτανιες παραχρημα εν ται εκκλησιαι ορκια παρεχετω ο ιερων[ας] τοι δε ταμιαι τελεσαντων το εκ του νομου γεγραμμενον. οπως δε και ιεραπυτνιοι ομοσωντι τωι δ[α]μωι ελεσθαι αγγελον ο δε αιρεθεις αφικομενος ποτι ιεραπυτνιους ορκιξατω αυτους καθα και ροδι[ους] γεγραπται ποιησασθαι τους ορκους και εμφανιζετω ταν ευνοιαν ταν υπαρχουσαν αυτοις παρα τωι πληθει τωι ροδιων. οπως δε και τα δεδογμενα περι τας συμμαχιας και τας συνταξιος αναγραφεντα εις σταλας φανερα ηι εις παντα τον χρονον ο μεν δαμος αναθετω σταλαν εν ροδωι εν τ[ωι] [ι]ερωι τας αθανας τοι δε πωληται αποδοσθων καθα κα ο αρχιτεκτων συγγραψηι οπως εργασθηι πετρ[ας] λαρτιας και τα κεκυρωμενα περι τας συμμαχιας ταις πολεσι αναγραφηι και τεθηι εις το ιερον μη [πλε]ον τελεσμα ποιουντες δραχμαν εκατον το δε ευρον τοι ταμιαι δοντων απο των ες τα κατα ψαφισμα[τα] εκκειμενων. αναγραψαντων δε και ιεραπυτνιοι και θεντων παρ αυτοις εν τωι ιερωι οπει κα δοξηι ιεραπυτν[ιοις ]. αιρεθη αγγελος ποτι ιεραπυτνιους διογενης αριστωνδα. ορκωται εν ροδω[ι] ιερομβροτος αγησιτιμου αριστολοχος πεισιστρατου καθ υοθεσιαν δε αρχυλλου τιμαρατος νικοτιμου νικομαχος αρισταρχου σπαρτιων φειδιανακτος. [-------------------------------------] [----------- ερπ]οντων δε οι ιεραπυτνιοι τοις λυττιοις ες τα [----------] [---------- οι δε] λυττιοι τοις ιεραπυτνιοις ες ταν ευαμερον ταν [--. ο δε κοσμος των] [ιεραπυτνι]ων ερπετω λυττοι ες το αρχειον κατα ταυτα δε και ο τω[ν λυττιων κοσμος ερπετω εν ιεραπυτναι ες] το αρχ[ειον]. αι δε οι κοσμοι ελλιποιεν ταν θυσιαν ταν ηγραμμεναν αι κα μη τι πολε[μος κωλυσηι αποτεισαν]των ο κοσμος εκαστος αργυριω στατηρας εκατον οι μεν ιεραπυτνιοι τοις λυττιοις ται πολει οι δε λυττιοι τοις ιεραπυτνιοις ται πολει. οτι δε κα δοξηι ταις πολεσιν εξελεν η ενθεμεν οτι μεν εξελοιμεν μητε ενθινον μητε ενορκον ημεν οτι δε εγγραψαιμεν ενθινον τε ημεν και ενορκον ει δε τι κα θεων ιλεων οντων λαβωμεν απο των πολεμιων λαγχανοντων κατα το τελος εκατεροι. μη εξεστω δε ιδιαι μητε πολεμον εχφερεσθαι χωρις μητε ειρηναν τιθεσθαι αι κα μη αμφοτεροις δοξηι. αι δε τινες κα ιδιαι εξενεγκωνται αυτοι και διαπολεμοντων και μη ενορκοι εστων οι μη συμπολεμοντες. στασαντων δε τας σταλας εκατεροι εν τοις ιδιοις ιεροις οι μεν ιεραπυτνιοι ωλεροι εν τωι ιερωι ταν δε εν απολλωνι οι δε λυττιοι εν τωι ιερωι τ[ω απο]λλωνος και εμ πολει εν αθαναιαι. στασαντων δε και κοιναν σταλαν εν γορτυνι εν τωι ιερωι τω [-------]ι ορκος λυκτιων ομνυω ταν εστιαν και ζηνα ορατριον και αθαναιαν ωλεριαν και ζηνα μον[νιτιον και η]ραν και αθαναιαν πολιαδα και απολλωνα πυτιον και λατω και αρεα και αφροδιταν και κωρητας [και νυμφα]ς και θεος παντας και πασας η μαν εγω συμμαχησω τοις ιεραπυτνιοις τον παντα χρονον απλ[οω]ς και αδολως και τον αυτον φιλον και εχθρον εξω και πολεμησω απο χωρας υι κα και ο ιεραπυτνιος και το δικαιον δωσω και εμμενω εν τοις συνκειμενοις εμμενοντων και των ιεραπυτνιων. επιορκοντι μεν ημεν τος θεος εμμανιας και γινεσθαι παντα τα υπεναντια ευορκωσι δε τος θεος ιλεος ημεν και γινεσθαι πολλα καγαθα. ορκος ιεραπυτνιων ομνυω ταν εστιαν και ζηνα ορατριον και αθαναιαν ωλεριαν και ζηνα μοννιτιον και ηραν και αθαναιαν πολιαδα και απολλωνα πυτιον και λατω και αρεα και αφροδιταν και κωρητας και νυμφας και θεος παντας και πασας η μαν εγω συμμαχησω τοις λυκτιοις τον παντα χρονον απλοως και αδολως και τον αυτον φιλον και εχθρον εξω και πολεμησω απο χωρας υι κα και ο λυττιος και το δικαιον δωσω και εμμενω εν τοις συνκειμενοις εμμενοντων και λυκτιων. επιορκοντι μεν τος θεος εμμανιας ημεν και γινεσθαι παντα τα υπεναντια ευορκωσι δε τος θε[ο]ς [ιλεος] ημεν και γινεσθαι πολλα καγαθα. [θ]εος εδοξεν ιαραπυτνιων τοις κοσμοις τοις συν αλεξανδρωι και ται πολι μαγνητων αποστηλαντων πρεσβευτας θεοδοτον αντιοχω και αριστομαχον αριστοκλεος και ανανεωμενων ταν πατριαν οικειοτατα και φιλιαν και αξιωντων τα γεγραμμενα παρ αυτοις κρησιν τιμια και παρ αμιν αναγραφημεν κατα τα αυτα μα[γ]νησι και θεμεν εν ιαρωι αγαθαι τυχαι και επι σωτηριαι ιαραπυτνιων και μαγνητων και αν[αγραψ]αι τος κοσμος ες σταλαν λιθιναν μαγνησιν ατελειαν και προεδριαν κ[αι επιγαμιαν] και ενκτησιν και θειων και ανθρωπινων μετοχαν και εσαγωγαν κ[αι εξαγωγαν] υπαρχεν κατα τα αρχαια και θεμεν ταν σταλαν εν τωι ιαρωι [τας] [αθαν]αιας τας πολιαδος. αι δε τις κα αδικηθηι μαγνης εν ιαραπυτν[αι δομ]εν αυτωι το δικαιον καθαπερ και τοις προξενοις. επαινεσαι δε μαγ[νητας] οτι διαφυλασσοντι τα παρδεδομενα υπο των προγονων και επι πλεο[ν αυ]ξοντι και τος πρεσβευτας οτι οικηιως και φιλοτιμως διελεχθεν και παρ[εκαλε]σαν αξιως μαγνητων και ιαραπυτνιων καλεσαι τε τος πρεσβευτας [ες πρυ]τανηιον και δομεν αυτοις ξενια αργυριω μναν και παρπεμψαι μετ α[σφα]λειας υι κα βωλωνται. εδοξε. οι κοσμοι παντες επεστατον.